Vitenskapsåret 1760

Vitenskapsåret 1760 er en oversikt over hendelser, prisvinnere, fødte og avdøde personer med tilknytning til vitenskap i 1760.


Oppdagelsesreiser

 Mikhail Lomonosov organiserer de første av flere ekspedisjoner for det keiserlige vitenskapakademiet i St. Petersburg.

Astronomi
 Tobias Mayer får utgitt en katalog over 80 stjernes egenbevegelse.

Geologi
John Michell hypotetiserer at årsaken til jordskjelv er at ett berglag gnisser mot et annet.

Fysikk
 Johann Heinrich Lambert får publisert verket «Photometria», et pionerarbeid i optikk, der han formulerer Beer-Lamberts lov om absorpsjon av lys, og introduserer albedo som mål på refleksjonsevne.
Pierre Bouguer presenterer i sitt verk «Traité d'optique sur la gradation de la lumière» noen av sine resultater om atmosfærisk optikk.

Kjemi
 Louis Claude Cadet de Gassicourt eksperimenterer med blekk basert på koboltsalter, og isolerer kakodyl fra et koboltholdig mineral med arsenikk. Dette var pionervirksomhet ved metallorganisk kjemi.

Biologi

 Mathurin Jacques Brisson får publisert verket «Ornithologie». Paris.

Økonomi
 François Quesnay får publisert avhandlingen «Maximes générales du gouvernement économique d’un royaume agricole» (Generelle maksimer om økonomisk styring av et jordbrukskongerike).

Prisvinnere
Copleymedaljen: Benjamin Wilson for studier av turmalins elektriske egenskaper.

Institusjoner 
 Johan Ernst Gunnerus, Peter Frederik Suhm og Gerhard Schøning stifter Det Trondhiemske Selskab, Norges første lærde selskap.

Fødsler
 8. juni - Karl August Böttiger (død 1835), tysk arkeolog.
 21. september - Olof Swartz (død 1818), svensk botaniker.
 17. oktober - Henri de Saint-Simon (død 1825), fransk politisk teoretiker.
 23. november - Gracchus Babeuf (død 1797), fransk politisk teoretiker.
 Ukjent dato - Marie-Jeanne de Lalande (død 1832), fransk astronom.

Dødsfall

 11. september - Louis Godin (født 1704), fransk astronom.

Referanser